นิวยอร์คไลฟ์ลุยขายทุกช่องทาง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

นายโดนอลด์ คาร์ดีน กรรมการผู้จัดการใหญ่ บริษัท ไทยพาณิชย์นิวยอร์คไลฟ์ประกันชีวิต เปิดเผยว่า ช่วงครึ่งแรกของปี 2553 วิกฤตการเมืองแม้จะมีผลกระทบต่อยอดขายที่ชะลอตัวไปบ้าง แต่เชื่อว่าแนวโน้มช่วงครึ่งปีหลังเศรษฐกิจเริ่มส่งสัญญาณการฟื้นตัว บริษัทจึงต่อยอดขยายธุรกิจในทุกช่องทาง ซึ่งคาดว่าผู้บริโภคที่มีรายได้มั่นคงยังระมัดระวังในการลงทุน จะหันมาวางแผนการเงินผ่านประกันชีวิตมากขึ้น อีกทั้งช่องทางการขายก็หลากหลายซึ่งเข้าถึงผู้บริโภคได้ง่ายขึ้นด้วยเช่นกัน
ทั้งนี้ จะใช้กลยุทธ์ด้านผลิตภัณฑ์ที่มีหลายรูปแบบที่ให้ทั้งความคุ้มครอง การออม การประกันสุขภาพ สิทธิประโยชน์ลดหย่อนภาษี และผลตอบแทนที่จูงใจควบคู่กันผ่านช่องทางหลักๆ ให้แก่ลูกค้าทุกกลุ่มในช่วงไตรมาส 4 ซึ่งเป็นช่วงที่ตลาดประกันคึกคักและทำยอดขายได้สูงสุด เพื่อรองรับไลฟ์สไตล์ของผู้บริโภครวมถึงภาวะเศรษฐกิจที่เปลี่ยนแปลงอย่างต่อเนื่อง
สำหรับผลประกอบการช่วง 7 เดือนแรกของปีที่ผ่านมา มีเบี้ยรับรวมจากทุกช่องทางทั้งสิ้น 14,108 ล้านบาท เติบโต 27% จากช่วงเดียวกันของปี 2552 แบ่งเป็นเบี้ยปีแรก 5,343 ล้านบาท เติบโต 7% แบ่งเป็นเบี้ยจากช่องทางแบงก์แอสชัวรันส์ (ขายผ่านธนาคาร) 4,463 ล้านบาท เติบโต 6% ช่องทางตัวแทน 563 ล้านบาท เติบโต 11% ส่วนสายงานประกันชีวิตธุรกิจเฉพาะซึ่งประกอบด้วย การตลาดองค์กร เทเลมาร์เก็ตติง เครดิตไลฟ์ และประกันกลุ่มมีเบี้ยอยู่ที่ 317 ล้านบาท เติบโต 6% และมีกำไรอยู่ที่ 1,120 ล้านบาท
“เรายังครองแชมป์ทำผลงานได้สูงสุดในช่องทางแบงก์แอสชัวรันส์ ส่วนช่องทางเครดิตไลฟ์เราเติบโตถึง 78% ส่วนสายงานตัวแทนสรรหาตัวแทนรายใหม่ได้ 2,300 คน เติบโต 7% มีจำนวนตัวแทนทั้งหมดกว่า 6,000 ราย ส่วนจำนวนกรมธรรม์ใหม่ก็เพิ่มขึ้น 7% เป็น 27,250 รายในปัจจุบัน”